návaly
Dobrý deň, mám vrodenú trombofíliu Factor V Leiden, užívam Trombex. Mám 54 rokov a návaly počas menopauzy. Môžem užívať liek Feminus? Ak nie, prosím, poradíte mi iný prírodný liek? A môžem užívať Chlorellu+ Spirulinu? Ďakujem veľmi pekne.
Dobrý deň,
ďakujeme za Vašu otázku.
Výživový doplnok Feminus obsahuje v zložení ženšen, je potrebné zvážiť jeho súbežné užívanie s liekom Trombex. Preto je potrebné vhodnosť jeho užívania konzultovať s ošetrujúcim lekárom.
Na zmiernenie sprievodných príznakov menopauzy je vhodným výživový doplnok
Menoa
. Obsahuje prírodné izoflavóny získané zo sóje fazuľovej, resveratrol, vitamíny (B6, B9, E), extrakty z chmelových šištíc a ľanových semienok. Sójové izoflavonoidy ovplyvňujú príznaky ako sú potenie, návaly, zmeny nálad a únava. Chmeľ prispieva k optimálnej relaxácii a ku zdravému spánku, priaznivo ovplyvňuje nervový systém. Ľanové semienko zasa podporuje zdravé trávenie a správnu funkciu čriev. Odporúčané dávkovanie je 1 kapsula denne. Pre optimálnu účinnosť sa odporúča užívať aspoň po dobu 3 mesiacov.
Vzájomné ovplyvnenie účinku s liekom Trombex nebolo pozorované, avšak výživové doplnky nepodliehajú klinickým skúškam, preto nemuseli byť prípadné interakcie zachytené.
Chlorella a Spirulina je kontraindikovaná v prípade stavu geneticky podmienenej zvýšenej pohotovosti ku zrážaniu krvi. Z toho dôvodu nie je užívanie výživových doplnkov s ich obsahom vhodné, pokiaľ Vám ich užívanie neodsúhlasí ošetrujúci lekár.
Prajem pekný zvyšok dňa.
S pozdravom
PharmDr. Veronika Kiabová